मेनुका भन्छिन् : नसोचेको सफलता हात पारेँ
गायन रियालिटी सो इन्डियन आइडल सिजन-१४ बाट बाहिरिएकी गायिका मेनुका पौडेलले नेपालको सांगीतिक क्षेत्रले आफूलाई अझ बढी मेहनत गर्न सिकाएको बताएकी छिन् ।
काठमाडौँ — गायन रियालिटी सो इन्डियन आइडल सिजन-१४ बाट बाहिरिएकी गायिका मेनुका पौडेलले नेपालको सांगीतिक क्षेत्रले आफूलाई अझ बढी मेहनत गर्न सिकाएको बताएकी छिन् ।आइतबारको एपिसोडमा सोबाट बाहिरिएको घोषणा भएलगत्तै सोमबार गृहजिल्ला झापा आइपुगेकी गायिका पौडेलले नेपालले संगीत क्षेत्रमा अझ धेरै मेहनत गर्ने प्रेरणा दिएको बताएकी छिन्।भारतको रियालिटी सोमा आफू उत्कृष्ट दशमा पुग्नु नै आफ्नो लागि ठूलो सफलता भएको उनले बताइन् । आफूले नसोचेको सफलता हात पार्दा धेरै नै खुस मिलेको उनको भनाइ छ । यस्तो सफलता आफूले बिरलै पाउने र बलिउडमा धेरै गीतहरू गाउनका लागि अफर आइरहेको पनि उनले बताइन् । गायिका पौडेललाई सोमबार झापामा साहित्य चौतारी तथा सप्तक संगीत विद्यालयले सम्मान तथा अभिनन्दन गरेका थिए । उनले २०७४ सालमा नेपाल आइडलमासमेत प्रतिस्पर्धा गरेकी थिइन् । 